הארכיון ע"ש אבא חושי

בתי הזיקוק ('הלבניות'). תמונה מן הארכיון]]
אבא חושי ומשה דיין בתערוכת הפרחים ה-9 הבינלאומית בחיפה, 29.4.1960
דוד בן-גוריון בביקור במפעל סולתם, 1960 מתוך תמונות הארכיון
הארכיון ע"ש אבא חושי בספריית יונס וסוראיה נזריאן, אוניברסיטת חיפה, מכיל מסמכים משנת 1919 ועד לשנות השבעים של המאה ה-20, אשר הצטברו לאורך תקופת פעילותו של אבא חושי בישראל כחלוץ, איש ציבור, חבר מפלגה, מזכיר מועצת פועלי חיפה וראש עיריית חיפה בין השנים 1951–1969. בנוסף, קיימים בו חומרים אשר נאספו לאחר מותו וקשורים למפעל חייו.

לצד האוסף הפרטי של אבא חושי, מכיל ארכיון מסמכים היסטורי זה גם אוספים אישיים כגון: אוסף השופט דב טובבין, אוסף רב החובל זאב הים שהיה מחלוצי הימאות העברית בעת החדשה, אוסף מרים כץ, נחמן טננבוים ועוד. בנוסף כולל הארכיון אוספים של מוסדות, מוסדות ציבור, ארגונים ומפעלים ובהם: בית שפינוזה, מועצת פועלי חיפה (מפ"ח), מפלגת העבודה, המשמרת הצעירה בסניף מפלגת העבודה בחיפה רבתי, בית הספר עממי א', בית הספר הריאלי העברי בחיפה, חברת גב-ים ועיריית צפת.

חלק לא מבוטל מבין המסמכים כולל נאומים, פתקאות, הרצאות ומאמרי עיתונות שכתב אבא חושי בעצמו. חלק אחר עוסק בביטחון, תעשייה, תרבות, חינוך, בנייה ותכנון העיר, ספנות וים, שביתות, איגודים מקצועיים, זכויות עובדים, יחסים עם האוכלוסייה הערבית והדרוזית, יחסים בינלאומיים וכו'.

הארכיון משרת את קהילת החוקרים והסטודנטים של אוניברסיטת חיפה, מוסדות אקדמיה ומחקר אחרים, וקהל רחב בארץ ובעולם.

== היסטוריה ==
הארכיון הוקם בשנת 1970 בין כותלי אוניברסיטת חיפה, במסגרת הפקולטה למדעי הרוח, כתוצאה מיוזמה משותפת של עיריית חיפה, אוניברסיטת חיפה, ומשפחתו של אבא חושי וזאת כדי לאפשר לציבור הלומדים והמתעניינים ללמוד על תולדות חיפה בעבר הרחוק והקרוב, מתוך נקודות גישה שונות ובמגוון תחומים.

על מנת להציל מכיליון חומר ארכיוני רב ומתוך מטרה לאפשר שימוש בחומר המצוי בין כתליו, הוחלט להרחיב את הארכיון כך שיכלול גם חומר ארכיוני הנוגע לתולדות יישובי צפון הארץ.
חלק מן הארכיון הועבר לעיריית חיפה, ובשנת 2005 החלק שנותר באוניברסיטה הושב לספריית יונס וסוראיה נזריאן, והוא שוכן בחדר הספרים הנדירים בספרייה.

== שימור ודיגיטציה ==
בשנת 2006 החלה הספרייה ביישום פרויקט הכולל מחשוב, ארגון ושימור הארכיון: ארגון ומיון החומרים בתיקים בהתאם לפרמטרים של נושא ושנה, קטלוג הפריטים וכן, בניית אגרון (תזאורוס) ונקודות גישה מגוונות למסמכים. כל זאת במקביל לטיפול פיסי בחומר וקביעת נוהלי שימור ועיון ראויים. כחלק מפרויקט הנגשת החומרים מתבצעת סריקה  שוטפת של כל חומרי הארכיון. עד כה נסרקו קרוב ל-150 תיקים. רוב האלבומים והתמונות מתוך אוספי הארכיון קוטלגו ונסרקו גם כן. כל החומרים הסרוקים  מוצגים בגלריה הדיגיטלית באתר הספרייה. החומר נגיש לכל דורש.

==גלריית תמונות==
מקצת מחפציו האישים של אבא חושי המוצגים בארכיון
{| align=center
|<gallery widths="230px" heights="190px" perrow="3">
Abahg.png|תחרות "בעלת הבית הישראלית" 1958
Abahuh.png|טקס הנחת אבן הפינה לאוניברסיטת חיפה 21.10.1965
Abahu.png|ריקודים בטקס הנחת אבן הפינה לאוניברסיטת חיפה 21.10.1965
 </gallery>
|}
{| align=center
|<gallery widths="210px" heights="190px" perrow="3">
Abab1.jpg|ברכה לרגל יום הולדתו ה-70 של אבא חושי ירון אביטוב כיתה ה' 1968
Abab3.jpg|ברכה לרגל יום הולדתו ה-70 של אבא חושי דני קפלן כיתה ו' 1968
Abahcm.jpg|"מבצע אדיבות" – פרויקט שיזם אבא חושי ביוני 1953 בחיפה. הפרויקט היה מלווה בפעילות חינוכית בכתות ובבתי הספר ובמודעות ברחבי העיר. בתמונה חיבורה של רבקה אליאס כיתה ד' 1953
 </gallery>
|}

== קישורים חיצוניים ==
* 

* [https://haifa-primo.hosted.exlibrisgroup.com/primo-explore/collectionDiscovery?vid=HAU&inst=972HAI_MAIN&collectionId=81166255360002791&lang=iw_IL הארכיון ע"ש אבא חושי,] כחלק מאתר האינטרנט של מאגר האוספים הדיגיטליים בספריית יונס וסוראיה נזריאן, אוניברסיטת חיפה
* [http://lib.haifa.ac.il/libinfo/liblog/index.php/item/106-abahushi מכתבי משה פומברוק בארכיון אבא חושי. סקירה שפורסמה בבלוג הספרייה]
* [http://lib.haifa.ac.il/libinfo/liblog/index.php/item/105-abahushi ביקור ד"ר רן לין נכדו של אבא חושי בארכיון. סקירה שפורסמה בבלוג הספרייה]
* [http://lib.haifa.ac.il/libinfo/liblog/index.php/item/104-spinoza חומר ארכיוני של "בית שפינוזה" בארכיון אבא חושי. סקירה שפורסמה בבלוג הספרייה]

א